جە شارو ڤیە‌ننای پایته‌ختو نه‌مساینە، جە لایەنو ناوه‌نڎو گلېرگەی دیموكراتیكی كورڎی و جمیەری شۆڕشگێڵی یۊگېرتەی گه‌لا، بۊنەو ساڵیاڎو ڕۊچۍ مەرڎەی ١٤و ته‌مووزیۊ، مه‌راسیمێۋە یاڎكەرڎەیۊیشا سازكەرڎ. مه‌راسیمه‌كه‌ به‌ دەیەقېۋە ڕێزگېرتەی جە یاڎو گەشمەرڎا دەسش پنەکەرڎ.
جە وتاره‌كا چالاكییه‌كه‌ینە ئەرەیاۋیا، "گەشمەرڎۍ ١٤و ته‌مووزی نه‌مرېنۍ. ڕۊشناییەکەشا هه‌میشه‌ ئیمراڵی-نە شەوق مڎۊۋە. وەعد بە گرڎوو گەشمەرڎا مڎەیمۍ درێژه‌ به‌ کۊشیایشا بڎەیمۍ"، جە مه‌راسیمه‌كه‌نە به‌ڵگه‌فیلمێۋە سەرو گەشمەرڎا نمایشكریا.
حەرپاسە داواو به‌شڎاریکەرڎەی چا ڕاپیما جه‌ماوه‌رییەینە‌ كریا، كه‌ قەرارا ڕۊو ٢٢ۍ ته‌مووزی، بۊنەو ١٠٠ه‌مین ساڵڕۆو په‌یماننامه‌و لۆزان-یۋە، جە شارو لۆزانی جە سویسرانە بلۊڕاۋە.
له‌نده‌ن
ئه‌نڎاما جمیەرو گه‌نجا شۆڕشگێڵی (ته‌جه‌شه‌)ی، شارو لەندەنینە به‌ ئه‌نجامدای چالاكیېۋە، یاڎو گەشمەرڎا ١٤و ته‌مووزیشا کەرڎۊ.
چالاكییه‌كه‌ به‌ دەیەقېۋە ڕێزگرتەی جە یاڎو گەشمەرڎا ئازاڎیی ده‌سش پنەکەرڎ. دماتەر به‌ڵگه‌فیلمێۋە نمایشكریا.
لاو ۋېشۊ عه‌لی پۆیراز، به‌نامۍ جەمەو خانەواڎەو گەشمەرڎا و بێسه‌روشۊنبیاۋە (كۆماو)، قسېش کەرڎۍ و چنەشەنە باسش جە مدرامانی و هه‌ڵۋێسو ژیای عه‌لی چیچه‌كی کەرڎ، كه‌ پېسە هېماو گه‌نجا مشناسیۊ.
دماتەر جە لایه‌نو ئه‌نڎاما ته‌جه‌شەیۊ‌ شیعرۍ ۋنیېۋە.
هـ . ش
